Suid Afrikaanse Nuus Thread - Page 189 - Stormfront
> Suid Afrikaanse Nuus en Politiek
Suid Afrikaanse Nuus Thread
Page 189 of 226
01-15-2008, 05:27 PM
Re: Suid Afrikaanse Nuus Thread
'Betaal of ek maak die hond vrek!'
Jan 16 2008 As iemand met 'n hond- jie langs jou motor venster dreig om die diertjie te vermoor as jy dit nie koop nie, weier.
Só sê me. Mandy Cattanach van die Dierebeskermingsvereniging (DBV) in Randburg.
"As jy hom (die hondjie) koop, skep jy 'n mark. Hulle (die verkopers) sal tog nie die hele dag daar (langs die pad) staan vir niks nie," verduidelik Cattanach.
Volgens haar het dié verskynsel sedert verlede jaar Oktober baie toegeneem en staan mense, vermoedelik uit die swart woonbuurte waar nuwe klein hondjies byna daagliks op straat gebore word, al hoe meer by besige kruisings en dwing motoriste om die babahondjies en -katjies te koop.
Volgens Cattanach laat hang verkopers die hondjie aan een poot of sy nek en dreig om die diertjie te verwurg as die insittendes van die motor hulle nie sowat R200 gee nie.
"Die mense betaal dan tot R500 omdat hulle die diertjies jammer kry, maar dit help nie want hy (die dier) word net vervang met 'n ander een," sê sy.
Sedert die begin van Januarie is minstens ses babahondjies en -katjies deur die DBV en metropolisie gekonfiskeer.
Een van die katjies is kort ná sy aankoms dood weens ontwatering. Die metropolisie het gister twee hondjies wat net sowat twee weke oud is by die William Nicol-afrit van die N1-hoofweg in Johannesburg gekonfiskeer.
Dié hondjies het nog nie eens tandjies nie en is veronderstel om nog aan hul ma te drink. Hulle is vol vlooie, luise en ringwurms en hou 'n gesondheidsgevaar in.
Hoofsupt. Wayne Minnaar, metropolisiewoordvoerder, sê die man is in hegtenis geneem op aanklagte van dieremishandeling. Hulle is besig met 'n ondersoek om te bepaal of hy voorheen al dieselfde misdaad gepleeg het.
Die verkopers het meestal nie eens kos of water by hulle om vir die diertjies te gee nie.
Last edited by michellemans; 11-18-2008 at 02:01 AM.
Verdagte uit heli in hand geskiet
Jan 17 2008 Twee gewapende rowers wat glo gister saam met hul makkers 'n winkel in Johannesburg beroof en ook 'n polisieman swaar gewond het toe hulle op die vlug geslaan het, is 'n paar straatblokke verder gearresteer. Dít nadat die polisie van alle kante af op hul wegkommotor toegesak het. Die verdagte wat agter die stuur van die wit Toyota Corolla was, is uit 'n polisiehelikopter in sy hand geskiet terwyl die twee verdagtes die polisie wat hulle deur die strate van Mayfair agternagesit het, probeer ontduik het.
Die twee het in 8ste Laan afgedraai waar hulle vasgetrek is deur polisielede wat in die teenoorgestelde rigting gekom het. Volgens kapt. Bhekizizwe Mavundla, polisiewoordvoerder, is twee rewolwers, 'n 9 mm-pistool, asook vier selfone, in die verdagtes se besit gevind.
Hy het gesê die twee mans was vermoedelik deel van 'n gewapende bende van agt wat kort tevore, omstreeks 09:00, die Osbro Cash 'n Carry in Kerkstraat beroof het.
Volgens mnr. Sibusiso Mgeme, 'n veiligheidswag, het die rowers al die werkers en kliënte in die winkel beveel om op die grond te lê toe hulle dit binnegestorm het.
Die boewe het met 'n onbekende bedrag geld en 'n klomp gesteelde selfone op die vlug geslaan. "Toe hulle weer uithardloop het die polisie vir hulle buite gewag, en ek het toe net skote gehoor," het Mgeme vertel.
Mavundla het gesê 'n polisieman is tydens dié skietgeveg in sy bolyf gewond en in 'n kritieke, maar stabiele toestand na 'n nabye hospitaal gehaas. Die ses ander verdagtes is steeds op vrye voete en die polisie soek nog na hulle. Mavundla het gesê die twee sal binne 48 uur vanaf hul inhegtenisneming op 'n klag van gewapende roof in die Johannesburgse landdroshof verskyn. Verdere aanklagte kan ook later teen hulle gebring word.
01-17-2008, 02:44 AM
Polisie fnuik tweede roofpoging langs R44
16/01/2008 STELLENBOSCH. – Net 'n maand nadat rowers op die plaas Sweetwell op die R44 tussen dié dorp en Somerset-Wes toegeslaan het, was dit gister wéér die geval. Maar dié keer is die bordjies verhang.
Terwyl die rowers die vorige keer met 'n stewige buit weggekom het, is hulle hierdie keer deur 15 swaar gewapende lede van die polisie se nasionale intervensie-eenheid van Kaapstad ingewag nadat inligting oor 'n beplande rooftog ontvang is.
Hulle het nie 'n kans gehad nie, het 'n polisiebeampte wat anoniem wil bly, ná die tyd gesê.
Drie rowers is kort voor 15:00 buite die plaas afgelaai. Die voertuigbestuurder is vort, maar nog voordat sy makkers die plaashek bereik het, het die intervensie-eenheid toegeslaan. Na verneem word, het die polisie só vinnig opgetree omdat hulle wou verhinder dat 'n skietery uitbreek.
Al drie rowers het lank daarna op die toneel met hul hande agter hul rûe vasgebind gelê. Twee het op die skouer van die pad gelê, met die Astra-pistool en die mes wat tydens visentering by hulle gevind is, tussen hulle. In die gras langs die pad het hul makker en sý mes gelê.
Laasgenoemde se lyf het in 'n stadium begin ruk en hy is deur polisiebeamptes na 'n skadukol verskuif. 'n Ander een het op sy beurt 'n hoofpynpoeier gevra.
Daar word vermoed dat dit dieselfde rowers is wat middel Desember ook op Sweetwell toegeslaan het, aangesien dieselfde werkwyse gevolg is. Albei groepe het vooraf iets by die plaasstal kom koop.
Die eerste groep rowers het 'n dag later teruggekeer en kamtig vleis bestel terwyl ses makkers hulle stil-stil by hulle aangesluit het.
"This is a hold-up," moes die kassier daarna hoor met 'n wapen teen haar kop, het mnr. Hennie Cronjé, eienaar, gister vertel. Een rower het haar daarna na die woonhuis vergesel en geëis dat sy die kluis uitwys. Sy kon nie en dieselfde is met die huishulp gedoen, wat ook nie kon help nie.
'n Klomp van die miniatuur-worshonde waarmee die familie teel, het in elk geval in daardie stadium só 'n bohaai opgeskop dat die rower met die kassier en huishulp terug is na die plaasstal.
Daar is die werkers en talle kliënte, onder andere buitelanders, van onder meer hul juweliersware, selfone en voertuigsleutels beroof en vasgebind. Die buit is aangevul met al die kontant op die perseel, sowel as vleis, kouevleis en ander voorraad in die plaasstal.
Dit is in die motor van 'n kliënt weggery nadat die vasgebindes toegesluit is.
Van die werkers is in die proses geklap en rondgepluk, het Cronjé gesê.
Gister is die rowers egter nie 'n kans gegun om die plaasstal te bereik nie. Teen 15:40 is hulle in 'n polisievangwa gelaai en na die Stellenbosch-polisiekantoor geneem.
Cronjé het net komplimente vir die polisie gehad.
Hulle woon al 22 jaar op die plaas, het hy bygevoeg, en hierdie twee rooftogte was die eerstes in al die jare.
01-18-2008, 02:49 AM
7 van dié rowers het lang misdaadgeskiedenis
Jan 18 2008 Sewe van die elf gewapende rowers wat verlede jaar tydens 'n mislukte transitorooftog naby Carousel, noord van Pretoria, doodgeskiet is, was geharde misdadigers wat gesoek of verhoorafwagtend was vir onder andere moord, ontvoering en gewapende roof. Dir. Sally de Beer, nasionale polisiewoordvoerder, het gesê dié rowers was ook gesoek vir poging tot moord, kinderdiefstal en die onwettige besit van vuurwapens.
Dié rowers wou op 11 Desember 'n Protea Coin-geldwa op die Maubane-afrit beroof, maar verskeie polisiemanne het hulle ingewag en toe hulle op die geldwa losgebrand het, het die polisie vuur met vuur beantwoord. Van die sewe misdadigers was mnr. Mduduzi Ncubane (24) verhoorafwagtend op aanklagte van moord, twee klagte van die onwettige besit van vuurwapens, kinderdiefstal, poging tot moord en nog 'n klag van die besit van 'n onwettige vuurwapen. Nog een van die oorledenes, mnr. Patrick Ndlovu (24), was verhoorafwagtend op vyf klagte van gewapende roof, waaronder Tusk Rio Casino in 2005, Moropa Casino in 2005 en Carousel in 2005. "Volgens die ondersoekbeampte het hy uit polisieaanhouding ontsnap."
De Beer het gesê al die verdagtes is, nadat hulle doodgeskiet is, deur hul families geïdentifiseer. Tydens die mislukte rooftog was daar net een oorblywende lid van dié bende van 12 rowers. "Hy het ernstige beserings opgedoen en word steeds onder polisiebewaking in 'n hospitaal behandel."
De Beer het gesê tydens die mislukte rooftog het die rowers drie motorvoertuie gebruik. "Die bende het ook 11 vuurwapens – vier AK47-aanvalsgewere, 'n R5-haelgeweer, 'n haelgeweer en vyf pistole gebruik."
Die ondersoek duur voort en die 12de bendelid sal op 31 Januarie in die hof verskyn.
01-18-2008, 02:56 AM
Wilde skietery by hof
18/01/2008 PORT ELIZABETH. – 'n Wilde skietery waarin 'n hooggeplaaste polisiebeampte ernstig gewond is, het gister by die plaaslike landdroshof hier uitgebreek toe vier uiters gevaarlike verdagtes uit aanhouding ontsnap het. Een ontsnapte is ook gewond en in hegtenis geneem.
Die voorval het kort ná 10:00 gebeur toe die vier 'n hofordonnans oorval, sy vuurwapen afgeneem en daarmee op die vlug geslaan het.
Volgens kapt. André Beetge, 'n woordvoerder van die polisie, het Andile Mavusa (23), Andile Msila (23), Andile Silatsha (24) en Mziwethu Mpulampula (21) op aanklag van gewapende roof verskyn.
Insp. Michael Roos het hulle na die hof se aanhoudingselle teruggeneem.
Tussen die deur wat na die hof lei en die seldeur het een van die verdagtes glo 'n skerp voorwerp te voorskyn gehaal en Roos twee keer in die rug gesteek. Daarna het hulle hom met sy eie pepersproei bygekom. Hulle het toe sy dienspistool en magasyn by hom afgeneem.
Die mans het hierna deur die hofgebou gehardloop en te voet die straat in gevlug, het Beetge gesê.
Volgens mnr. Raymond Bekker, 'n sekerheidsbeampte by die landdroshof, is geen skote in die hofgebou afgevuur nie.
"By die swaaideur het die verdagte met die pistool dit in die lug rondgeswaai en geskreeu dat hy gewapen is," het Bekker vertel. "Die ander drie het toe uitgehardloop en hy is agterna. Polisiebeamptes wat binne die hof was, het hulle gevolg."
Volgens Beetge het die verdagtes buite die hofgebou 'n motor probeer kaap.
"'n Polisiebeampte, supt. Jamile Jam van die Algoapark-polisiekantoor, was in die motor. Toe hulle sien hy is 'n polisieman, het die man met die pistool hom glo in die bors geskiet.
"Daarna het hulle in Northstraat afgehardloop terwyl beamptes op hulle gevuur het. Hulle het ook teruggeskiet."
In dieselfde straat het die verdagtes 'n BMW-motor probeer kaap. Hulle het die vrou wat dit bestuur het glo hardhandig uit die motor gepluk.
Dié motor is deur verskeie koeëls getref, maar die mans het besluit om eerder te voet op die vlug te slaan.
Verskeie ander voertuie in dié straat is ook raakgeskiet, maar niemand is beseer nie.
In Thealestraat is Mpulampula in die mond geskiet deur 'n polisiebeampte wat hom gejaag het. Roos se dienspistool is ook by hom gevind. Die ander verdagtes is egter steeds soek.
Jam is gister geopereer en is in 'n stabiele toestand. Mpulampula word tans onder polisiebewaking in die hospitaal behandel.
Beetge kon nie verklaar hoe die mans die skerp voorwerp in die hande gekry het nie.
Mnr. André Kirchner, die staatsaanklaer wat in hof 15 aan diens was, het gesê Roos en die verdagtes was skaars by die deur uit toe hulle hoor die polisiebeampte "skreeu vir sy lewe".
Volgens Kirchner het almal in die hof skuiling gesoek.
"Hulle is by die hof uit en ek kon hoor hoe hulle vir die mense in die gange skreeu om op die grond te lê.
"Daarna het Michael (Roos) by die deur uitgekom met rooi oë en 'n geskeurde hemp. Hulle het eers later onder by die selle agtergekom hy het twee steekwonde in die rug."
Die lem het Roos se longe net gemis en hy het geen verdere beserings opgedoen nie.
Kirchner het gesê hy sal nie weer 'n hof betree as daar nie twee ordonnanse aan diens is en gevaarlike misdadigers se hande en voete nie geboei is nie.
Dieselfde verdagtes moes op 25 Februarie in die Baaise hooggeregshof verskyn omdat hulle glo 'n polisiebeampte vermoor het. Leerlingkonst. Nkosinathi Ndolomane (32) is in November 2006 in Zwide geskiet.
Mnr. Clive Killian, 'n senior staatsaanklaer, het gesê daar behoort definitief meer as een polisiebeampte teenwoordig te wees wanneer 'n groep gevaarlike misdadigers in die hof verskyn.
Volgens hom is daar verskille oor of verdagtes geboei moet wees.
"Dit is die hooggeregshof se gevoel dat hulle nie geboei moet wees nie. 'n Aansoek kan egter gebring word om die verdagtes te laat boei as die betrokke partye voel hulle is gevaarlik."
01-18-2008, 03:23 AM
'Kill the boer, kill the farmer' weerklink
18/01/2008 SWARTRUGGENS. – Die slagspreuk "Kill the boer, kill the farmer!" het gister opgeklink toe die 18-jarige man wat glo Maandag drie mense doodgeskiet en sewe gewond het, hier in die landdroshof verskyn het.
Mnr. Joseph Johan Nel het onder polisiebewaking die hof ingekom.
Hy het verward voorgekom en was in 'n helderblou T-hemp geklee en ongeskeer. Sewe swaar gewapende polisiebeamptes het hom bewaak.
Landdros André Kleynhans het die saak tot Donderdag uitgestel, wanneer waarskynlik gevra sal word dat Nel vir sielkundige waarneming verwys word. Die staat het aangedui hy sal 'n aansoek om borgtog teenstaan.
Buite die hof het 'n klein groepie betogers getoi-toi met plakkate wat onder meer gelui het: "Stop racism" en "Enough is enough". 'n Bus vol betogers het later uit Rustenburg opgedaag om hul getalle te versterk.
Dit was daar waar die krete "Kill the boer, kill the farmer!" en "Hang him!" geskree is.
In die hof het familielede van die slagoffers die voorste bank vol gesit. Die baie kort hofverrigtinge was in Afrikaans en verskeie van hulle kon nie verstaan waarom Nel so gou weer uitgeneem word nie.
Beskuldigings van rassistiese uitbuiting van die voorval en die hofsaak is gister by die hof gelug.
Mnr. Vuyisile Mpofu (71) het egter ontken dat die beweerde skieter 'n rassis is.
Mpofu het Nel bestempel as 'n "soet seun" wat swart mense met respek behandel. "Hy noem my oupa."
Mpofu, 'n afgetrede polisieman, het ses jaar lank saam met Nel se pa, mnr. Hennie Nel, by Swartruggens se speurtak gewerk.
Hy het gister in die sitkamer van sy township-huis vertel hy kon dit nie glo toe hy hoor sy oud-kollega se seun is in verband met die moorde in hegtenis geneem nie.
"Daai outjie is 'n goeie mannetjie," het Mpofu – beter bekend as "Pofadder" – gesê. "My hart is seer."
Hy het die Nels vroeër gister op hul plaas buite die dorp besoek. Hy het Nel se pa omhels en die twee mans het saam gehuil.
"Aikona! Hulle is nie so nie," sê hy oor bewerings dat die Nels rassisties is. "Ek praat die waarheid voor God. Die ding wat ek praat, is wat ek weet."
Hy het Nel jr. twee jaar gelede laas gesien toe hulle saam gesukkel het om 'n trekker aan die gang te kry.
"Hy was nog altyd vriendelik met my," het Mpofu bygevoeg. "As ek dink aan daai familie, kry ek hulle jammer. Ek het nooit gedink so 'n ding sal gebeur nie.
"Ek sien hulle nie as wit en ek as swart nie, want ons Vader daar bo het nie daai probleem nie.
"Hulle is baie goeie mense en ek is nie skaam om dit te sê nie.
"As iets val by die goeie mense, toevallig, dan val iets by ons almal. Dit steek daar by my hart."
Sedert Nel se inhegtenisneming help Mpofu die gesin op hul plaas. "Ek moet hulle net help."
Mnr. Willem van Heerden het namens mnr. Frikkie Pretorius vir Nel verskyn.
01-18-2008, 06:01 PM
Meer misdadigers glo vrygelaat, hoor hof
Jan 19 2008 Nóg sewe ernstige misdadigers is na bewering wederregtelik uit die Johannesburgse gevangenis vrygelaat deur korrupte hofklerke.
Dít het gister aan die lig gekom in die verhoor van me. Nicole Dawson (23), mnr. André Ali (28) en me. Refilwe Mahuma (44). Hulle staan in die Johannesburgse landdroshof tereg op aanklagte van bedrog, korrupsie, regsverydeling en medepligtigheid. Mahuma, 'n senior hofklerk in die Johannesburgse hooggeregshof, het glo vervalste hofdokumente aan Dawson en Ali, hofklerke by die landdroshof, verskaf. Hulle sou dan die dokumente aan korrektiewe dienste stuur as "bewys" dat gevangenes se appèlle suksesvol was.
Mnr. Obed Leeuwner, staatsaanklaer, het gister gevra dat die saak vir drie maande uitgestel word vir verdere ondersoek. Die saak sloer reeds sedert Februarie verlede jaar en die verdediging het die staat skerp gekritiseer oor "onbevoegdheid".
"Dit is duidelik dat die staat geen samewerking van die hofbestuurder, hooflanddros of die departement van justisie kry nie," het mnr. Rudolf Crouse, vir Ali se verdediging, gesê.
Mahuma is eers verlede week in hegtenis geneem nadat sy reeds twee maande gelede 'n bekentenis by die hofbestuurder afgelê het. Die hofbestuurder het nie die ondersoekspan van dié bekentenis ingelig nie. Insp. Charles Batchelor, ondersoekbeampte, het ook getuig dat 'n vierde verdagte aangekeer is. Sy het " 'n volle bekentenis" gemaak en sal as staatsgetuie optree.
Batchelor het gesê die vierde verdagte se bekentenis het aan die lig gebring dat nóg gevangenes vrygelaat is.
"Die misdadigers wat vrygelaat is, was almal besig om baie lang vonnisse vir ernstige misdade uit te dien," het hy gesê.
Landdros Albertus Roux het in reaksie hierop gesê "die appèlafdeling is in so 'n gemors dat 'n mens élke saak afsonderlik sal moet nagaan om dit te bevestig". Nou gaan 'n volledi-ge oudit van álle appèlsake in die Johannesburgse landdroshof en hooggeregshof gedoen word om te bepaal of enige ander gevangenes onregmatig vrygelaat is. Sommige van die onregmatige vrylatings het tot tien jaar gelede plaasgevind.
Roux het die staat se aansoek om uitstel toegestaan, maar sy misnoeë te kenne gegee oor die "onnodige vertragings".
Die beskuldigdes verskyn weer op 25 April. Dawson en Ali se borgtog is albei verleng, maar Mahuma bly in aanhouding totdat sy haar R15 000 borgtog betaal.
Veiligheid, finansies in chaos by binnelandse sake - OG 19/01/2008
Ongemagtigde persone het tot enkele maande gelede nog onbeperkte toegang gehad tot vertroulike inligting in die departement van binnelandse sake se rekenaars.
Dié skokbevinding is vervat in die ouditeur-generaal (OG) se ouditverslag oor die departement se geldsake vir die boekjaar 1 April 2006 tot 31 Maart 2007.
Rapport het 'n afskrif van dié verslag van elf bladsye wat eersdaags aan die parlement se staande komitee oor openbare rekeninge (Skoor) voorgelê sal word.
Luidens die verslag is 'n opvolg-oudit van die departement se inligtingstegnologiestelsel in Maart 2007 gedoen. Die OG het tóé bevind die toegangsbeheermaatreëls is onvoldoende omdat enigiemand by die departement se rekenaarafdeling en die vertrek waar die rekenaarbediener is, kon instap.
"Fisieke toegang tot dié afdelings is nie beheer nie," lui die verslag. Voorts is 'n bewusmakingsveldtog om die erns van veiligheid en potensiële risiko's by personeel tuis te bring, nooit van stapel gestuur nie.
Me. Cleo Mosana, woordvoerder van die minister van binnelandse sake, sê die situasie het intussen verander. "Toegang word nou wel beheer. Ons het twee maande gelede 'n inligtingstegnologiebestuurder aangestel."
Dié departement is een van die land se sleutelpunte vir veiligheid en sekuriteit weens die aard van die inligting in sy besit.
Adv. Peter Gastrow, hoof van die Instituut vir Sekerheidstudies in Kaapstad, sê dit is alombekend dat internasionale en plaaslike sindikate die departement teiken. "Hulle infiltreer die stelsel om identiteitsboeke en paspoorte te bekom. Dié dokumente maak hulle wettige burgers – so kan hulle eiendom koop en oral oor reis. Dit kan selfs 'n nasionale veiligheidskwessie word as jy terrorisme in ag neem."
Voorts is die departement se finansies in so 'n chaotiese toestand dat die OG nie kop of stert daarvan kan uitmaak nie.
Die omvang van onvoldoende ouditbewyse is sodanig dat die OG 'n ouditmening weerhou. Dit is die tweede swakste ouditmening wat 'n regeringsdepartement van die OG kan ontvang. Die departement het in die vorige ses boekjare 'n gekwalifiseerde oudit van die OG gekry, wat darem 'n raps beter is as dié in die jongste verslag.
'n Lys kwessies wat die basis vorm vir die OG se besluit om 'n mening te weerhou, dui op algemene nalatigheid en wanbestuur.
So het die departement byvoorbeeld R57 miljoen op 'n foutiewe kontrak verkwis. "Die kontrakteur se kwitansies toon die getal verbode immigrante wat by die geriewe aangehou is, is presies die helfte minder as waarvoor die departement betaal het."
Erger nog is dat die departement se finansiële bestuurders onbewus was van die verkwisting en dat die OG dit ná bestudering van die finan-siële state onder hul aandag gebring het.
'n Kenner van oudit- en rekeningkunde by Ernst & Young het die verslag by navraag beoordeel en volgens hom is dit 'n ernstige situasie wat jare sal duur om om te keer.
"Enige genoteerde maatskappy wat só 'n oudit ontvang se direkteure sal môre in die pad gesteek word."
Gewapende rowers teiken boekwinkel
Jan 22 2008 Studente het gisteroggend angstig buite die Protea Boekhuis in Hatfield, Pretoria, gewag nadat die winkel vroeër die oggend beroof is.
Kapt. Thomas Mufamadi, polisiewoordvoerder, het gesê drie gewapende rowers het twee werknemers oorval toe hulle omstreeks 06:20 die winkel oopgesluit het.
Volgens Mufamadi het twee van die rowers vuurwapens gehad en die ander een 'n mes. Die werknemers wat oorval is, was die boekhouer, 'n 39-jarige vrou, en 'n 44-jarige man wat by die verpakkingsafdeling werk.
"Die drie onbekende mans het hulle by die agterste ingang oorval en geld by hulle geëis," het Mufamadi gesê. "Hulle het die werknemers na die kombuis geneem en hulle gedwing om hulle te wys waar die kluise is.
"Die rowers het onbekende bedrae geld uit die twee kluise gesteel.
"Daarna het hulle die man en vrou na die badkamer geneem waar hulle vasgemaak is.
"Die rowers het toe met die geld weggekom," het Mufamadi gesê.
Volgens hom het 'n ander werknemer van die boekwinkel die oop deur gevind en haar kollegas daarna in die badkamer gekry. Niemand is in die voorval beseer nie.
Protea Boekhuis was gisteroggend om 10:00 weer oop.
'n Saak van gewapende roof word ondersoek. Geen verdagtes is nog in hegtenis geneem nie. Mnr. Nicol Stassen, eienaar van Protea Boekhuis, kon nie vir kommentaar bereik word nie.
01-21-2008, 06:00 PM
Eugene de Kock in Pretoria-hospitaal
Jan 22 2008 Eugene de Kock, die voormalige bevelvoerder van Vlakplaas, is steeds in die Pretoriase Akademiese Hospitaal.
Hy is Vrydag daar opgeneem.
The Sowetan het gister berig De Kock word vir 'n ou skouerbesering behandel, maar nie die hospitaal of die departement van korrektiewe dienste (DKD) wou dít bevestig nie.
Me. Fredah Kobo, woordvoerder van die hospitaal, het gesê sy kan net bevestig dat De Kock wél daar behandel word. Hy het gevra dat geen mediese inligting oor hom gegee word nie. Na berig word sal hy dié week 'n operasie ondergaan.